इमारत गिरने की ख़बर मिलते ही दमकल 12 की गाड़ियां, पुलिस और महानगर पलिका के अधिकरी तुरंत घटनास्थल पर पहुँच गए और राहत और बचाव का काम शुरू करवाया.स्थानीय पत्रकार अश्विन अघोर ने बताया कि दमकल विभाग ने इमारत के मलबे से सात लोगों को निकालने की बात कही है. इन सभी लोगों को जेजे अस्पताल और नायर अस्पताल में दाख़िल कराया गया है. उन्होंने बताया कि पांच लोगों की मौत जेजे अस्पताल और एक व्यक्ति की मौत नायर अस्पताल में हुई.दुर्घटना में 13 लोग घायल हुए हैं, जिनमें तीन की हालत गंभीर बताई जा रही है.मुंबई के महापौर सुनील प्रभु के मुताबिक़, इस इमारत में कुल 22 फ़्लैट थे. इनमें क़रीब 250 लोग रहते थे.उन्होंने बताया,''यह इमारत ख़स्ताहाल थी. यहां रहने वालों को इमारत ख़ाली करने की नोटिस दी गई थी. इमारत की मरम्मत जल्द ही शुरू होने वाली थी, इमारत के मलबे में 60-70 लोगों के फंसे होने की आशंका है.''उन्होंने बताया कि 10 साल पहले इस इमारत की मरम्मत की गई थी. इमारत में मुंबई महानगर पलिका के मार्केटिंग विभाग के कर्मचारी रहते थे.घटनास्थल पर पहुँचे दमकलकर्मियों को कई दिक्क़तों का सामना करना पड़ा. इमारत के एक संकरी गली में स्थित होने की वजह से दमकल की गाडियों और जेसीबी मशीन को वहाँ तक पहुँचने में काफ़ी मशक़क्त करनी पड़ी.अधिकरियों ने एक दुकान गिराकर गाड़ियों के लिए रास्ता बनाया. राहत और बताव कार्य में राष्ट्रीय आपदा राहत बल, दमकल, पुलिस, आपत्ती व्यवस्थापन विभाग और माझगांव डॉक के पाँच सौ कर्मचारी और अधिकरी लगे हुए हैं.इस इलाक़े की नगर सेविका यामिनी जाधव ने बताया,''इमारत क़रीब 60 साल पुरानी थी. इसकी मरम्मत के लिए महानगर पलिका प्रशासन के साथ लगातार बात हो रही थी. हम पिछले डेढ़ साल से इमारत के मरम्मत की मांग कर रहे थे. लेकिन प्रशासन ने इसे गंभीरता से नही लिया. प्रशासकीय देरी की वजह से आज यह इमारत ढह गई.''(बीबीसी हिन्दी के क्लिक करें एंड्रॉएड ऐप के लिए आप क्लिक करें 



यहां क्लिक कर सकते हैं. आप हमें 



फ़ेसबुक और 



ट्विटर पर फ़ॉलो भी कर सकते हैं.)